Diari Oficial de la Generalitat Valenciana


Sumari del DOGV 1191, del 27-11-1989 (1989/815823)

DECRET 170/1989, de 13 de novembre, del Consell de la Generalitat Valenciana, pel qual s'accepta la cessió de la propietat, a títol gratuït, d'uns terrenys de 26.290 m2, situats a Torrevieja (Alacant), Partit de Los Gases, de la Loza i de la Loma, de la finca <<Aguas Nuevas>>, realitzada per l'Ajuntament de Torrevieja.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/11/13/170/dof/vci/html**

### Dades del document

Número de DOGV
:   1191

Data del DOGV
:   27-11-1989

Secció del DOGV
:   DISPOSICIONS GENERALS

Número del document
:   1989/815823


Data del document
:   13-11-1989

Organisme emissor
:   Conselleria d'Economia i Hisenda

Tipus de document
:   Decret

Decret 170/1989, de 13 de novembre, del Consell de la Generalitat Valenciana, pel qual s'accepta la cessió de la propietat, a títol gratuït, d'uns terrenys de 26.290 m2, situats a Torrevieja (Alacant), Partit de "los Gases, de la Lozai de la Loma", de la finca "Aguas Nuevas", realitzada per l'Ajuntament de Torrevieja.  
L?Ajuntament de Torrevieja, en sessió plenària realitzada el dia 18 de maig de 1989, acordà la cessió gratuïta a la Generalitat Valenciana d'uns terrenys situats a Torrevieja, Partit de Los Gases, de la Loza i de la Loma, de la finca «Aguas Nuevas», dels quals és propietari l?esmentat Ajuntament.  
Aquesta cessió es realitza amb el fi determinant que s'hi construesca un Centre de Tallers Ocupacionals i una Residència per a Disminuïts.  
A petició del Conseller de Treball i Seguretat Social s'iniciaren els tràmits legals oportuns per a l'acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la prèvia deliberació del Consell de la Generalitat Valenciana en sessió celebrada el dia 13 de novembre de 1989,  
DECRETE:  
Article 1r  
S'accepta la cessió, a títol gratuït, realitzada per l'Ajuntament de Torrevieja, del terreny següent:  
Parcel·la de terreny de vint-i-sis mil dos-cents metres quadrats, situada al terme municipal de Torrevieja, Partit de Los Gases, de la Loza i de la Loma, procedent de la finca «Aguas Nuevas», que confronta amb la carretera N-332 i la factoria Terrazos el Pilar.  
Es porció que se segrega, perquè d?ara endavant figure com a finca nova i independent, de la finca matriu següent:  
Terreny de trenta-tres mil metres quadrats, en terme municipal de Torrevieja, Partit de Los Gases, de la Loza i de la Loma, procedent de la finca anomenada «Aguas Nuevas».  
Confronta: est, en línia de vuitanta-quatre metres seixanta-cinc centímetres, des de la fita número u, límit de finca, junt a N-332 i factoria de Terrazos El Pilar; sud, en línia de cent cinquanta-vuit metres de fita sis al cinc, de vuitanta metres del cine al quatre, de noranta-sis metres del quatre al tres, límit de finca d'hereus d?Antonio Hernández Crespo; sud i est, en línia poligonal de cent trenta-quatre metres, entre fites tres al dos i cent vint-i-dos metres, fites dos a l'u, límit de finca amb factoria Terrazos El Pilar; nord, en línia recta de quatre-cents seixanta-sis metres des de fita sis a N-332.  
Inscrita al Registre de la Propietat d'Orihuela núm. 2, al Tom 1.804, Llibre 696, Foli 199, Finca 42.918, Inscripció primera.  
Article 2n  
Aquesta cessió gratuïta del terreny esmentat comporta el compromís, per part de la Generalitat Valenciana, de construir-hi un Centre de Tallers Ocupacionals i una Residència per a Disminuïts.  
Article 3r  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure's al seu nom al Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
València, a 13 de novembre de 1989.  
El President de la Generalitat,   
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI